OzLabs/hebrew-wiki-articles huggingface dataset:
הוצאה ביום טוב

מלאכת הוצאה היא אחת משלושים ותשע המלאכות שנאסרו בשבת. כחלק מהיתר התורה לבצע מלאכת אוכל נפש ביום טוב, הותרה גם הוצאה מרשות לרשות לצורך העברת דברי מאכל וכלי אכילה ממקום למקום.

==המותר בטלטול==

מלאכת הוצאה מרשות לרשות הותרה במסגרת ההיתר הכללי של מלאכת אוכל נפש, אמנם למדו חכמים שיחד עם ההיתר לעשות מלאכות מסוימות לצורך אוכל נפש, התירה התורה לבצע את אותן המלאכות גם עבור דברים אחרים שיש לאדם מהם הנאה או צורך ביום טוב. למשל, מותר לצאת לטיול ברשות הרבים עם תינוק בעגלה, וכן מותר להוציא לרשות הרבים ספר תורה ולולב

==האסור בטלטול==
בתלמוד הבבלי מבואר שאסור להוציא ביום טוב דבר עבור גוי, בעל חיים או יום חול, מפני שכל המלאכות שהותרו ביום טוב, הותרו לצורך שמחת יום טוב בלבד, ולכן אסור להוציא דבר עבור מי שאינו מְצוּוֶה לשמוח ביום טוב או עבור ימי החול.

=== הוצאה שאין בה צורך יום טוב כלל ===
דברים שאין בהם צורך כלל ביום טוב, נחלקו הראשונים אם מותר לטלטלם ביום טוב (בשונה מצורך יום טוב שאינו צורך אוכל נפש, שהותר, כאמור). יש אומרים שמלאכת הוצאה הותרה לחלוטין ביום טוב (אלא אם ההוצאה נועדה עבור נכרי, בעלי חיים או יום חול). ולדעת רוב הפוסקים אסור מהתורה לטלטל ביום טוב שלא לצורך. וכך נפסק להלכה. לאור זאת, אסור על פי ההלכה להוציא אבנים ושאר דברים שאין בהם צורך להנאת יום טוב. לפיכך, היוצא לרשות הרבים צריך לשים לב שלא יהיה בכיסו דבר שאין לו בו צורך.

כל הדברים שאסור להוציא ביום טוב, טלטולם אסור גם ברשות הרבים מדברי חכמים שנקראת 'כרמלית'. וכשם שה'עירוב' מועיל לשבת (למי שסומך על העירוב), כך הוא מועיל ליום טוב, שכל מקום שמוקף ב'עירוב' מותר לטלטל בו דברים שאין בהם שום צורך, או אף טלטול לצורך גויים או בהמה.

==טעמי המצווה==

יש הטוענים שבתקופת המדבר המן ירד גם ביום טוב, ומותר היה לבני ישראל גם להביא מן הביתה וגם לבשל אותו. ולכן מלאכת הוצאה ביום טוב הותר לדורות בנוסף למלאכות הבישול ("אוכל נפש").

== ראו גם ==
* שחיטה ביום טוב
* מלאכת יום טוב

== קישורים חיצוניים ==
* [http://ph.yhb.org.il/12-06-01 מלאכת 'הוצאה'], פניני הלכה מועדים, הרב אליעזר מלמד
* [http://ph.yhb.org.il/plus/12-03-03/ 'מתוך' בהוצאה], הרחבות לפניני הלכה מועדים, הרב מאור קיים
* [https://www.hidabroot.org/ילקוט-יוסף/הלכות-יום-טוב/הלכות-הוצאה-ביום-טוב הלכות הוצאה ביום טוב], באתר הידברות

== הערות שוליים ==

קטגוריה:הלכות מלאכת הוצאה
קטגוריה:הלכות יום טוב
מיג-41

מיג-41 (סימון ברוסית: ПАК ДП, שהוא ראשי תיבות של: "Перспективный авиационный комплекс дальнего перехвата", בעברית:"מערכת אווירית עתידית ליירוט ארוך טווח") הוא מטוס יירוט, על פי דווחים, בפיתוח לחיל האוויר של רוסיה על ידי חברת מיג ומיועד להחליף את מיג-31 המזדקן. על פי האנליסט וסילי קאשין, המיג-41 נחשב כמטוס קרב מדור 5++ או 6.

==יכולות==
המטוס יוכל לשייט במהירות של לפחות מאך 3 עם מהירות מרבית של מאך 4 - 4.3 ובגבהים רמים שבין ה-טרופופאוזה וה-סטרטופאוזה (מעל 12,000 מטר ומתחת ל-45,000 מטר) ומתוכננת לו גם גרסת בלתי מאוישת.

בשל המהירות ותנאי הטיסה טכנולוגית בינה מלאכותית מתוכננת להיות משולבת ברכיבים האוויוניים השונים.

המטוס מתוכנן ליכולת שיגור של אמצעים נגד לוויינים למטרות באזור של מסלול לווייני נמוך.

פיתוח המטוס נמצא בשלב עיצוב ראשוניים ובניגוד למרבית מטוסי קרב רוסים אחרים, לא מדובר במודרניזציה למטוס קיים אלא במטוס קרב חדש לחלוטין, עם נשקים וחימוש חדשים לחלוטין וטווח מבצעי ארוך במיוחד.

על פי תוכניות משרד ההגנה הרוסי המטוס מתוכנן לפעול מעל אזור הגבול הצפוני של רוסיה והקוטב הצפוני ולהגן על גבולות המדינה.

בדומה למיג 35, המיג 41 יצויד בנשק מבוסס לייזר, שיוכל ליירט ולהשמיד טילי אויב.

== הערות שוליים ==

קטגוריה:מטוסי מיג
קטגוריה:מטוסי קרב מתוצרת רוסיה
קטגוריה:מוצרים עתידיים: אמצעי לחימה
קטגוריה:כלי טיס חמקניים
עורבני פלורידה

עורבני פלורידה (שם מדעי: Aphelocoma coerulescens) הוא מין של ציפור שיר ממשפחת העורביים החי רק בפלורידה שבארצות הברית. זוהי הציפור האנדמית היחידה למדינה זו.
== מאפיינים ==
אורכו של העורבני 23–28 ס"מ, מוטת כנפיו 33–36 ס"מ ומשקלו 66–92 גרם. צבעו אפור וכחול: הסנטר, הגב והבטן אפורים, הראש (למעט הסנטר), הצוואר, קצות הכנפים והזנב כחולים. העיניים והמקור שחורים והרגליים הארוכות אפורות כהות.

העורבני מצוי רק בחורש הפתוח של מרכז פלורידה שם ישנם איומים רבים: יובש, שריפות יער וכן מאוים מפגיעה של האדם באזור. העורבני מעופף בקבוצות משפחתיות בין צמחי האזור ומחפש בלוטים, אגוזים, פירות, חרקים וחולייתנים קטנים.

העורבנים מקננים בין ענפים קוצניים והנקבות מטילות 2–3 ביצים הבוקעות בתוך 17 ימים ומגיעות לבגרות תוך 18 יום. ואולם עורבנים אלה גם כשהם מתבגרים נשארים עם הוריהם בקן ועוזרים לגדל את הצאצאים הבאים וכן לפקח על טורפים (כמו מיני עקב ונץ). התנהגות זו נובעת בעיקר מכך שלהורים קשה לצוד לבד בסביבה החורשית הדלה בחרקים ובטרף.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פלורידה: מינים אנדמיים
קטגוריה:ארצות הברית: עופות
קטגוריה:טקסונים שתוארו בידי לואי אוגוסטן גיום בוסק
קטגוריה:עורביים
קטגוריה:בעלי חיים שתוארו ב-1795
שחור-חזה

שחור-חזה (שם מדעי: Petroica traversi) הוא מין של ציפור שיר מהמשפחה אדומי-חזה אוסטרליים האנדמית לניו זילנד ומצוי בסכנת הכחדה בטבע. המין הוא קרובם לסוג של אדום-חזה של האי הצפוני ואדום-חזה של האי הדרומי.

== מאפיינים ==
אורך שחור החזה 10–15 ס"מ והוא בעל פלומת נוצות שחורה עם ראש וחזה יותר כהים משאר הגוף. המקור קטן מאוד והרגליים חומות. הוא מזכיר במראהו את אדום החזה אך צבעו כהה והוא שייך למשפחה נפרדת.

שחור החזה הוא עוף הפעיל על הקרקע ביערות של איי צ'טהאם ובניו זילנד. העוף ניזון בעיקר מחרקים והוא חי בקבוצות קטנות המצייצות מתחת העלים הגבוהים.

לפני בוא האדם הלבן שחורי חזה לא היו מאוימים על ידי טורפים והתרגלו לחיי קרקע. הקינון היה על עצי Olearia traversiorum (מסדרת הסבוננאים). עם בוא האדם הלבן הגיעו לניו זילנד טורפים חדשים – חתולים, חולדות וחמוסים זריזים שקטלו את רוב אוכלוסיית שחורי החזה. ב-1980 נשארו רק חמישה שחורי חזה בחיים. המין ניצל מהכחדה על ידי ארגוני הצלה, שהעבירו את הפרטים האלה לאיים מבודדים, שלא היו בהם טורפים. כך צמחו אוכלוסיות חדשות וכיום יש באיים אלה כ-250 פרטים המתרבים בהצלחה. עם זאת, מצב השימור של שחורי חזה מוגדר כפגיע.

==קישורים חיצוניים==

== הערות שוליים ==

קטגוריה:טקסונים שתוארו בידי וולטר בולר
קטגוריה:אדומי-חזה אוסטרליים
קטגוריה:ניו זילנד: עופות אנדמיים
קטגוריה:בעלי חיים שתוארו ב-1872
בישוף אדום צפוני

בישוף צפוני ב[[גמביה]]
בישוף אדום צפוני (שם מדעי: Euplectes franciscanus) הוא מין של ציפור קטנה ממשפחת האורגיים מהסוג שזרן המצוי באפריקה. הוא קרוב של המין בישוף אדום דרומי (Euplectes orix) ובעבר היה נחשב תת-מין שלו.

אורכו של הבישוף 13–15 ס"מ כשהזכרים יותר גדולים מהנקבות. זהו מין עם דו-צורתיות זוויגית והזכרים מקושטים הרבה יותר מהנקבות החומות הדהויות וצבעם אדמוני עד אדום בוהק כשראשם ובטנם וכן חזם שחורים.

זהו עוף הנפוץ ברחבי הסוואנות של אפריקה מדרום מדבר סהרה עד לחגורת קו המשווה האפריקני וניזון מזרעים וכמה חרקים. האדם הפיץ עוף זה לאזורים נוספים כמו האיים הקריביים, קליפורניה וטקסס.

ציפור זו פוליגמית וטריטוריאלית והזכרים יתקפו כל מסיג גבול באגרסיביות. הם קוראים לנקבה על אלומות של עשב ומקפצים סביבה. הנקבות מכינות קן כדורי ומטילות בתוכו 2–4 ביצים. לעיתים קוקיית דידריק נטפלת למין זה וכך עוד כמה מיני קוקיות.

==קישורים חיצוניים==

== הערות שוליים ==

קטגוריה:אורגיים
קטגוריה:בנין: עופות
קטגוריה:גמביה: עופות
קטגוריה:עופות הסוואנה האפריקנית
שזרן

Euplectes hordeaceus
שזרן (שם מדעי: Euplectes) הוא סוג של ציפורים אפריקניות ממשפחת האורגיים החיים בסוואנה.

== מאפיינים ==
השזרנים חיים בערבות הפתוחות בקבוצות גדולות הניזונות ממגוון זרעים, גרגירים וחרקים שונים הפזורים בעשב. הם בעלי גוף קטן יחסית אך צבוע במגוון צבעים מאדום עד צהוב ובמקרים רבים הזנב ארוך ביותר. הזכרים גדולים ומקושטים יותר מהנקבות והם קוראים להם מגבעולי העשב על ידי קפיצה בין האלומות.

כל מיני האורגיים הללו הם פוליגמיים ובניגוד לשאר האורגים אינם בונים קן ארוג מעשבים.

==מינים==
חלק מהמינים בסוג מכונים בישופים ע"ש הדמיון בין צבעם לגלימות הבישופים:
* Euplectes afer
* Euplectes diadematus
* Euplectes gierowii
* Euplectes hordeaceus
* בישוף אדום צפוני (Euplectes franciscanus)
* בישוף אדום דרומי (Euplectes orix)
* Euplectes nigroventris
* Euplectes aureus
* Euplectes capensis
* Euplectes axillaris
* Euplectes macroura
* Euplectes albonotatus
* Euplectes ardens
* Euplectes hartlaubi
* Euplectes psammacromius
* שזרן ארוך-זנב (Euplectes progne)
* שזרן ג'קסון (Euplectes jacksoni)
==קישורים חיצוניים==

קטגוריה:בעלי חיים שתוארו ב-1829
קטגוריה:טקסונים שתוארו בידי ויליאם ג'ון סווינסון
קטגוריה:אורגיים
גיבתון ירוק-זנב

גיבתון ירוק-זנב (שם מדעי: Pipilo chlorurus) הוא מין של גיבתון החי בדרומה של אמריקה הצפונית מדרום ארצות הברית עד מקסיקו.

אורכו של גיבתון זה 18 ס"מ ומשקלה 29 גרם. הוא בעל נוצות אפורות עם ציצה כתומה על ראשו, סנטר לבן ומקור שחור והכנפיים והזנב ירוקים, מפוספסים מעט בשחור.

הגיבתון מצוי באזורי שיחים ובתות חמים באזורי מחייתו. בכמה מקרים הצליחו לאלף אותו אך ברוב המקרים הגיבתון נחבא בין השיחים ובין צמחים נמוכים נוספים.

הוא מקנן על הקרקע עם קנים וביצים מוסוות. כשמתקרב טורף הגיבתון יכול להתחקות לסנאי קרקע, המושך טורפים רבים כמו הקויוט, כך שהציפור תרים את זנבה, תצייץ חרישית ותנוע מהר משיח לשיח, עד שהטורף יימשך אחריה מספיק רחוק מהקן ואז היא תמריא.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:טקסונים שתוארו בידי ג'ון ג'יימס אודובון
קטגוריה:גיבתוניים
קטגוריה:מקסיקו: עופות
קטגוריה:ארצות הברית: עופות
פזאי (סוג)

Icterus mesomelas
פזאי או זהבן העולם החדש (שם מדעי: Icterus) הוא סוג של ציפורי שיר ממשפחת הפזאיים המצויים באמריקה הצפונית, אמריקה המרכזית ואמריקה הדרומית. למרות שמם הם אינם קרובים לזהבניים של העולם החדש. על שם סוג זה קרויה המשפחה.

הפזאים הם עופות צהובים עם ראש וחזה שחור ובעלי מקור אפור באורך בינוני וזנב ארוך. הנקבות יותר עמומות צבע מהזכרים. כמה מהמינים נודדים דרומה בחורף לעבר אמריקה הדרומית.

הם ניזונים בעיקר מחרקים אך גם מצוף, פירות, יצורים קטנים ועוד. הם מקננים על העצים ותולים קנים מוארכים הבנויים מעשב וזלזלים מהודקים היטב.

==מינים==
{|
|
* Icterus cayanensis
* Icterus pyrrhopterus
* Icterus chrysater
* Icterus nigrogularis
* Icterus leucopteryx
* Icterus auratus
* Icterus mesomelas
* Icterus auricapillus
* Icterus graceannae
* Icterus pectoralis
* Icterus gularis
* Icterus pustulatus
* Icterus pustulatus
* Icterus bullockii
* Icterus cucullatus
* Icterus icterus
|
* Icterus jamacaii
* Icterus croconotus
* פזאי בולטימור (Icterus galbula)
* Icterus abeillei
* Icterus spurius
* Icterus prosthemelas
* Icterus northropi
* Icterus melanopsis
* Icterus dominicensis
* Icterus portoricensis
* Icterus wagleri
* Icterus laudabilis
* Icterus bonana
* Icterus oberi
* Icterus graduacauda
* Icterus maculialatus
* Icterus parisorum
|
|}

== קישורים חיצוניים ==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:פזאיים
תפרית מצויה

תפרית מצויה או תַּפָּרִית הָדִּית (שם מדעי: Orthotomus sutorius) היא ציפור שיר ממשפחת התפריים החיה בדרום אסיה ומשתמשת בעלים להכנת קינה.
== מאפיינים ==
התפרית היא קרובת משפחה של התפר המצוי בישראל ששייך גם לתפריים. אורכה 10–14 ס"מ ומשקלה 6–10 גרם בממוצע. היא בעלת גוף בצבע ירוק בהיר ומעט גוון חום-ירוק עם "כיפה" כתומה מצוייצת ומקור אפור קטן חצי מעוקל. הרגליים ורודות והזנב ארוך וזקור מעלה.

ציפור זו חיה בין העלים באזור חיותה שבדרום אסיה מהודו, לאורך דרום-מזרח אסיה עד לאי ג'אווה שבאינדונזיה ועד לסין בצפון. היא חיה ביערות פתוחים, יערות גשם, ערבות וגנים והיא מסתתרת בין הענפים והעלים השונים. היא ציידת חרקים המחפשת חיפושיות, זחלים ופשפשאים. היא ניזונה גם מפרחים ממשפחת החלמיתיים.

התפרית ידועה בעיקר בצורת קינה המורכב מכמה עלים התפורים יחדיו בקורי עכביש, משי וחומרים רכים אחרים התפורים יחד לקן.

נקבת התפרית מטילה 3 ביצים שבוקעות אחר 12 יום.

==קישורים חיצוניים==

== הערות שוליים ==

קטגוריה:טקסונים שתוארו בידי תומאס פננט
קטגוריה:תפריים
קטגוריה:הודו: עופות
קטגוריה:בנגלדש: עופות
קטגוריה:אינדונזיה: עופות
קטגוריה:בעלי חיים שתוארו ב-1769
קטגוריה:עופות יערות הגשם של תת-היבשת ההודית
פעמונית מצויצת

פעמונית מצויצת (שם מדעי: Oreoica gutturalis) היא מין יחיד בסוגו של ציפור ממשפחת האוראוסידיים שבסדרת ציפורי שיר החיה באוסטרליה. ציפור זו מזכירה מעט בולבול או יונה.

אורכה של הפעמונית 19-23 ס"מ והיא בעלת גוף חום עם ראש אפור גדול, עיניים צהובות וציצה זקופה שחורה מעל העיניים. מקורה קטן ושחור ומוקף באזור לבן ומתחתית הסנטר עד החזה הנוצות שחורות. הזכרים גדולים וצבעוניים יותר מהנקבות. הצעירים מזכירים במראם את הנקבות. היא רעשנית ומזכירה קול של פעמון ומשם קיבלה את שמה.

היא חיה בערבות והיערות הצפוניים והמזרחיים של אוסטרליה. היא מקננת בין הענפים של העצים האוסטרליים ובנקרות עצים חלולים והקן דמוי קערה ומורכב מענפים ומזלזלים מצופה בסיבים או עלים. שני המינים דוגרים על הביצים והנקבה גם משאירה לגוזלים מזון מוכן - זחלים משותקים אותם הנקבה הרגה וסידרה לאורך הקנים. בנוסף למזווה הזחלים מרתיעים בשערותיהם הרעילות שודדי ביצים כמו עורבני הפעמון או הקוקבורה.

הפעמונית ניזונה מחרקים שונים וזרעים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:אוראוסידיים
קטגוריה:עופות יחידים בסוגם
קטגוריה:אוסטרליה: עופות
קטגוריה:בעלי חיים בערבות אוסטרליה
זרון עשון

זרון עשון או זרון סינראוס (שם מדעי: Circus cinereus) הוא מין עוף דורס מהסוג זרון המצוי באמריקה הדרומית בארגנטינה, צ'ילה, פרו, בוליביה, פרגוואי, דרום ברזיל ובאזור הרי האנדים מגיע גם לקולומביה.

אורכו של הזרון 40 ס"מ בזכרים ו-46 ס"מ בנקבות. מוטת הכנפיים 90-115 ס"מ. הזרון בעל גוף מפוספס בחום עם נוצות גב אפורות-כחולות, ראש חום ומקור צהוב עם קצה כהה. העיניים שחורות וסביבן פס צהוב. הרגליים גדולות וצהובות והזנב וקצות הכנפיים שחורים.

הזרון חי במגוון בתי גידול הכוללים ביצות סבוכות, יערות, יערות ממוזגים, כרי דשא גבוהים ואפילו בהרי האנדים בגובה 4,000 מ'. כמו שאר הזרונים הוא מקנן על הקרקע. לעיתים, במהלך החיזור, זרונים אלה משלבים רגליים תוך כדי מעוף.

הזרון הוא צייד הניזון מיונקים קטנים, עופות וזוחלים שונים וגם מדוחיים וחרקים גדולים. כשהם מצויים בשפע הוא מתבסס על אפרוחי אגמיות וחופיות.

==קישורים חיצוניים==

==הערות שוליים==

זרון בתעופה

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:זרונים

קטגוריה:בוליביה: עופות
קטגוריה:בעלי חיים בהרי האנדים
מנחה גדולה

מנחה גדולה הוא אחד מזמני היום בהלכה, והוא שש שעות ומחצה מתחילת היום.

זמן מנחה גדולה הוא תחילת הזמן שמותר ממנו והלאה להתפלל את תפילת המנחה. זמן זה נקרא מנחה גדולה מחמת ששיעור הזמן שישנו מזמן זה עד לשקיעה הוא גדול, בניגוד למנחה קטנה, שממנה ועד לשקיעה הזמן הוא קטן יותר.

== זמן מנחה גדולה ==
זמן מנחה גדולה הוא שש שעות ומחצה מתחילת היום (חצי שעה אחרי חצות היום).

בפוסקים נחלקו איך נמדדות השעות לעניין זה. החפץ חיים נוטה לומר ששעות אלו הן שעות זמניות, אך יש שכתבו שהכוונה לשעות הרגילות (לפי השעון הרגיל - של 60 דקות).

בלוח לארץ ישראל שחיבר הרב יחיאל מיכל טוקצינסקי, מחשב בימות החורף זמן מנחה גדולה כ-30 דקות לאחר חצות היום, כלומר שתמיד מחמירים לשתי השיטות, וכך נוהגים ברוב הקהילות בארץ ובהרבה קהילות בחו"ל.

=== תפילות כנגד קרבנות ===
תפילת המנחה נתקנה כנגד הקרבת קרבן תמיד של בין הערבים, ואף שזמן הקרבתו היה כל יום בתשע שעות וחצי, אך כיוון שלעיתים הוצרכו להקריב קודם זמן זה כגון בערב פסח שחל בערב שבת, ובזמנים אלה הקדימו את הקרבתו לשש שעות ומחצה, לכן בדיעבד אם התפלל משעה זו, יצא ידי חובה.

וכך הוא לשון הרמב"ם : .

יש ראשונים (כגון הטור) שסוברים שאף לכתחילה ניתן להתפלל מנחה גדולה, ובערב פסח לכולי עלמא ניתן להתפלל מנחה גדולה לכתחילה מכיוון שבפועל הקריבו אז את קרבנן התמיד. המשנה ברורה כתב שאם יש איזהו צורך, מותר לכתחילה להתפלל מנחה גדולה.

נחלקו האחרונים במי שהתפלל מנחה אחרי חצות קודם מנחה גדולה, אם יצא בדיעבד.

== דינים התלויים בזמן מנחה גדולה ==
=== תפילת מנחה ===
לדעת השולחן ערוך, אף שלכתחילה זמן תפילת מנחה הוא מזמן מנחה קטנה, מכל מקום אם התפלל ממנחה גדולה יצא ידי חובה.

אף לדעת האוסרים להתפלל בזמן מנחה גדולה לכתחילה, התירו לכתחילה בזמנים שונים כגון בערב פסח, או כשנוסע ממקום למקום ואינו יודע אם יוכל להתפלל כראוי.

=== איסור אכילה קודם מנחה ===
לדעת השולחן ערוך (אורח חיים סימן רלב ב ג) אסור לאכול סמוך למנחה גדולה אפילו סעודה קטנה, כל שהיא יותר מכביצה לחם, משום שחששו חז"ל שמא יימשך בסעודתו וישכח להתפלל, אמנם יכול לבקש מאחר שאינו אוכל עמו שיזכיר לו להתפלל קודם שיעבור הזמן (שקיעת החמה), ובאופן זה יכול לאכול.

אמנם דעת הרמ"א להתיר לאכול סעודה קטנה לפני מנחה גדולה, והמחמיר תבא עליו ברכה. אך סעודה גדולה כגון סעודת נישואין או ברית אף לדעת הרמ"א אין להקל.<ref>כף החיים רלב ס"ק כ"ו, ל</ref>

=== טעימה ===
אכילת פרי או עוגה עם קפה מותרת, מאחר שבאכילה מועטת שכזו לא חוששים שמא יימשך.

== ראו גם ==
* מנחה קטנה
* תפילת מנחה

== הערות שוליים ==

קטגוריה:זמני היום בהלכה
מנחה קטנה

מנחה קטנה הוא אחד מזמני היום בהלכה, והוא מתשע שעות זמניות ומחצה מתחילת היום. זמן מנחה קטנה הוא הזמן שבו ניתן להתפלל לכתחילה את תפילת המנחה.

זמן זה נקרא מנחה קטנה מחמת ששיעור הזמן שישנו מזמן זה עד לשקיעה הוא קטן יחסית (שעתיים וחצי שעות זמניות), בניגוד למנחה גדולה, שממנה ועד לשקיעה הזמן הוא גדול יותר (חמש וחצי שעות זמניות).

== תפילות כנגד קרבנות ==
תפילת המנחה נתקנה כנגד הקרבת קרבן תמיד של בין הערבים, ומאחר וזמן הקרבתו היה כל יום בתשע שעות וחצי, לכן לדעת הרבה ראשונים זמן תפילת מנחה לכתחילה הוא מזמן זה, אך כיוון שלעיתים הוצרכו להקריב את התמיד קודם זמן זה כגון בערב פסח שחל בערב שבת, ובזמנים אלה הקדימו את הקרבתו לשש שעות ומחצה, לכן בדיעבד אם התפלל אדם משעה זו, יצא ידי חובה.

וכך הוא לשון הרמב"ם משנה תורה לרמב"ם:

== דינים התלויים בזמן מנחה קטנה ==
זמן מנחה קטנה הוא תחילת הזמן שממנו והלאה יש לכתחילה (לדעת רוב הפוסקים) להתפלל את תפילת המנחה. 

מזמן זה (או חצי שעה קודם), אין להתחיל בסעודה לפני שיתפלל.

== ראו גם ==

* מנחה גדולה

<br />
קטגוריה:זמני היום בהלכה
בעל אידיאלי (סרט, 1999)

בעל אידיאלי (באנגלית: An Ideal Husband) הוא סרט קולנוע משנת 1999 המבוסס על המחזה "בעל אידיאלי" מאת אוסקר ויילד. בסרט מככבים ג'רמי נורת'ם, רופרט אוורט, ג'וליאן מור, מיני דרייבר וקייט בלאנשט. במאי הסרט הוא אוליבר פארקר.

הסרט נבחר לסרט הסוגר את פסטיבל הקולנוע בקאן לשנת 1999.

==תקציר העלילה==
סר רוברט צ'ילטרן הוא פוליטיקאי מצליח, חבר בממשלה, אמיד ובעל לאישה אוהבת. כל זה נמצא בסכנה כשמופיעה בלונדון גברת צ'יבלי ובידה עדות מרשיעה למעשה שחיתות בעברו סר רוברט. הוא פונה בבקשת עזרה מידידו הטוב לורד גורינג, שנראה שהוא הולל ובטלן לאכזבתו הרבה של אביו. גורינג מכיר את ליידי צ'ילטרן והוא מוצא פתרון כדי לעזור לחברו.

==צוות השחקנים==
* קייט בלאנשט – ליידי גרטרוד צ'ילטרן
* מיני דרייבר – מיס מייבל צ'ילטרן
* רופרט אוורט – לורד ארתור גורינג
* ג'וליאן מור – מיס לורה צ'יבלי
* ג'רמי נורת'ם – סר רוברט צ'ילטרן
* ג'ון ווד – לורד קוורשם
* פיטר ווהן – פיפס
* בן פולן – טומי טרפורד
* מרשה פיצאלן – רוזנת
* לינדזי דאנקן – ליידי מרקבי
* נוויל פיליפס – מייסון
* ניקולס גרייס – ויקונט דה ננג'ק
* סיימון ראסל ביל – סר אדוארד
* אנה פטריק – מיס דנוורס
* דיליה לינדזי – ליידי בזילדון

==קבלה וביקורת==
הסרט קיבל ביקורות חיוביות מהמבקרים כגון רוג'ר איברט. ב-"Paper Magazine" תואר הסרט כ"קומדיה שנונה". במגזין אנטרטיינמנט ויקלי נכתב שהסרט "מהנה". בעיתון הניו יורק אובזרבר נכתב שהסרט "משעשע מאוד". באתר Rotten Tomatoes קיבל הסרט ציון של 86%.

===פרסים===
ג'וליאן מור הייתה מועמדת לפרס שחקנית המשנה הטובה ביותר של מבקרי הקולנוע של שיקגו, פרס גלובוס הזהב לשחקנית הטובה ביותר בקומדיה או במחזמר ולפרס סטלייט לשחקנית הטובה ביותר. מור זכתה בפרס "National Board of Review" לשחקני המשנה הטובה ביותר.

==קישורים חיצוניים==
* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי קומדיה בריטיים
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים המבוססים על יצירות אוסקר ויילד
קטגוריה:סרטי 1999
חרארד ואן סוויטן

חרארד ואן סוויטן (בהולנדית/ גרמנית: Gerard van Swieten; 7 במאי 1700 – 18 ביוני 1772) היה רופא וספרן יליד ליידן, הולנד, ששירת כרופאה האישי של קיסרית אוסטריה מריה תרזה וכמנהל הספרייה הקיסרית האוסטרית.

== תולדות חייו ==
ואן סוויטן היה הילד היחיד להוריו ששרד את גיל הינקות (מבין שבעה). אמו מתה בלידתה השביעית, ב-1708. אביו, תומאס, שהיה נוטריון, נפטר בהיותו של ואן סוויטן בן 12 והותיר לו ירושה אמידה. שנתיים לאחר מכן החל ללמוד רפואה באוניברסיטת ליידן אצל אחד ממייסדי הרפואה המדעית הקלינית המודרנית, הרמן בורהאווה. עיסוקיו המדעיים השתרעו על פני תחומים שונים של ביולוגיה, בהם בוטניקה ופיזיולוגיה. הוא קנה לו שם של אחד מראשי הנאורות, שהעלה על נס את הרציונליזם והמתודה המדעית כדרך היחידה לחקר האמת. 

בשנת 1745 הוזמן לחצר הקיסרית בווינה על מנת לשמש כרופאה האישי של הקיסרית מריה תרזה. במקביל התמנה גם לנציב הצנזורה, תוך שהוא תופס את מקומם של אנשי המסדר הישועי, ולספרן הראשי של הספרייה הקיסרית. באמצעות סוחרי ספרים מפריז, ונציה וליידן, ואן סוויטן ביקש להשיג את הפרסומים המדעיים העדכניים ביותר עבור הספרייה וכך הפך אותה לאחד ממוקדי המחקר והידע העדכניים ביותר באותה עת. בנוסף ייסד גן בוטני ומעבדת כימיה.

ב-1749 נבחר ואן סוויטן כחבר החברה המלכותית הבריטית וב-1751 נבחר כחבר זר באקדמיה המלכותית השוודית למדעים.

אחד מזניו של עץ המהגוני (Swietenia mahagoni) נקרא על שמו.

בנו, גוטפריד ואן סוויטן ירש את כהונתו כמנהל הספרייה המלכותית ב-1777.

== לקריאה נוספת ==
*Frank T. Brechka, [https://books.google.co.il/books?id=cKVFBgAAQBAJ Gerard Van Swieten and His World 1700–1772], The Hague, 1970

== קישורים חיצוניים ==

* [https://www.onb.ac.at/en/about-us/the-history-of-the-austrian-national-library/1745-gerard-van-swieten/ על ואן סוייטן], באתר הספרייה הלאומית של אוסטריה
* 

קטגוריה:ערכים שבהם תבנית בריטניקה אינה מתאימה
קטגוריה:חברי האקדמיה המלכותית השוודית למדעים
קטגוריה:רופאים הולנדים
קטגוריה:בוטנאים
קטגוריה:פיזיולוגים
קטגוריה:ספרנים ומידענים
קטגוריה:וינה: אישים
קטגוריה:אספני ספרים
קטגוריה:בוגרי אוניברסיטת ליידן
קטגוריה:רופאים אוסטרים
קטגוריה:הולנדים שנולדו במאה ה-17
קטגוריה:ילידי 1700
קטגוריה:נפטרים ב-1772
אליפות אירופה בכדורסל נשים 2015

אליפות אירופה בכדורסל נשים 2015, הייתה האליפות האזורית ה-35 שאורגנה על ידי פיב"א אירופה. האליפות נערכה בהונגריה ורומניה בין ה-11 ביוני ל-28 ביוני 2015.

בטורניר זה זכתה סרביה באליפות לראשונה בתולדותיה.

==מתכונת האליפות==
בתחרות השתתפו 20 נבחרות. הן חולקו לשני בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| סרביה 
|- bgcolor=silver
| 2|| צרפת 
|- bgcolor=cc9966
| 3|| ספרד 
|-
| 4|| בלארוס 
|-
| 5|| טורקיה 
|-
| 6|| רוסיה 
|-
| 7|| מונטנגרו 
|-
| 8|| ליטא 
|-
|9|| סלובקיה 
|-
|10|| יוון
|-
| 11|| צ'כיה 
|-
| 12|| קרואטיה 
|-
|13|| לטביה 
|-
|14|| שוודיה
|-
|15|| איטליה 
|-
|16|| הונגריה 
|-
|17|| אוקראינה 
|-
|18|| פולין
|-
|19|| רומניה 
|-
|20|| בריטניה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו ברלמה בהשתתפות ארבע קבוצות. הנבחרת זכתה במקום הראשון והעפילה לשלב השני. בהמשך הנבחרת לא הצליחה לעבור את השלבים המתקדמים ולא העפילה לתחרות עצמה.

==קישורים חיצוניים==

* 
* [http://www.fibaeurope.com/compID_pnlxO1HYJhUh,MTfrmUO03.roundID_9464.season_2015.teamID_96799.html יורובאסקט 2015 באתר פיב"א אירופה]
* [http://archive.fiba.com/pages/eng/fa/event/p/cid//sid/9464/_/2015_FIBA_Eurobasket_Women_Final_Round/index.html אליפות אירופה 2015 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2015
קטגוריה:תחרויות ספורט בהונגריה
קטגוריה:תחרויות ספורט ברומניה
קטגוריה:רומניה: ספורט נשים
לינק 22

לינק 22 (באנגלית: Link 22) הוא ערוץ רדיו מאובטח המאפשר קישוריות בתדרי HF ו-UHF , בשימוש בעיקר על ידי כוחות צבא כאמצעי קישור נתונים טקטי.

== היסטוריה ==
בסוף שנות ה-80, נאט"ו, לאור הסכמה על הצורך לשפר את ביצועי לינק 11, הגדירה משימה שהפכה לימים לבסיס של הקמת תוכנית NILE (ראשי תיבות של Nato Improved Link Eleven). תוכנית זו הגדירה את תקן STANAG (או STANdardization AGreement) מספר 5522 לארכיטקטורת מודל תקשורת רב שכבתי חדשה. ערוץ הנתונים החדש נקרא לבסוף לינק 22 על ידי נאט"ו.

תוכנית NILE ממומנת בשיתוף פעולה של שבע מדינות תחת חסותו של מזכר ההבנות (MOU).

ועדת היגוי שולטת בתוכנית NILE השלמה. התוכנית מנוהלת על ידי PMO, הממוקם בפיקוד לוחמת ים וחלל (SPAWAR), בסן דייגו, קליפורניה. ה-PMO כולל נציגים מכל המדינות השותפות ומנהל פרויקט מארצות הברית.

== ראו גם ==
* לינק 16

קטגוריה:נאט"ו
קטגוריה:לוחמה אלקטרונית
קטגוריה:אבטחת מידע
אמילקר CS

אמילקר CS (בצרפתית: Amilcar CS) היא מכונית ספורט, בעלת 2 מושבים, בסגנון טורפדו, בתצורת רודסטר, מתוצרת יצרנית הרכב הצרפתית "אמילקר" אשר יוצרה בין השנים 1922–1925.

סך הכול יוצרו 1,400 יחידות.

== תמונות ==
<gallery mode="packed" heights="150">
קובץ:Amilcar CS 2-Seater Sports 1922.jpg |אמילקר CS שנת 1922
קובץ:Amilcar C51.jpg |אמילקר CS
</gallery>

==קישורים חיצוניים==

* [https://www.youtube.com/watch?v=pT2uzIC0zLA אמילקר CS] (2:07 דקות), יו-טיוב
* [https://www.classicdriver.com/en/car/amilcar/cs/1926/188361 אמילקר CS] (1926 Amilcar CS | Classic Driver Market )
* [https://www.flickr.com/photos/michisbilder/sets/72157602703637789/comments/ אמילקר CS - תמונה] (אתר flickr)
==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-1922
CS
קטגוריה:מכוניות צרפתיות
עופר ריחני

עופר אליהו ריחני (נולד ב-12 באוגוסט 1959) הוא היסטוריון וסופר ישראלי. מחברם של שמונה ספרים.

==ביוגרפיה==
עופר ריחני נולד בתל אביב וגדל בבת ים. השלים את לימודיו התיכוניים בבית הספר "חשמונאים" בבת ים במגמה עיונית. את שירותו הצבאי סיים בשנת 1980 כמפקד צוות ביחידת לוחמה אלקטרונית.

שיחק בעברו בקבוצות הילדים, הנערים הנוער והבוגרים של הפועל תל אביב בכדורגל, ובין השנים 1981–1982 בקבוצת הבוגרים של בני יהודה תל אביב.

בין השנים 1982–1987 עבד כיועץ השקעות בבנק הבינלאומי הראשון ומשנת 1987 ועד 1992 היה בעל עסק עצמאי בתחום הבוטניקה והצומח.

בין השנים 1992 - 1999 עבד בתחום הנדלן. בהמשך החל לכתוב את ספריו לצד עבודתו בחברות "קנדה ישראל " ו"יסודות יניב".

בעקבות משבר הקורונה פתח עסק בתחום הצמחייה.

===חיים אישיים===
בשנת 1982 נשא לאישה את אירית ועבר להתגורר עמה במזכרת בתיה. לזוג נולדו שלושה ילדים. באוגוסט 2014 חזר ריחני להתגורר בתל אביב לאחר שנפרד מאשתו. החל מינואר 2017 הוא נמצא בזוגיות עם מאשי אקשטיין צרפתי, עליה כתב את הספר "אש אהובתי" בהוצאת סטימצקי.

==ספריו==
בשנת 2006 יצא לאור בהוצאת קווים ספרו הראשון – "מלחמת העולם השנייה: הכרוניקה", המתאר את מהלכי המלחמה בחזיתות השונות בו זמנית באופן כרונולוגי. מתועדים בו כשלוש מאות אירועים שונים שהתרחשו בשנות המלחמה 1939–1945, ומידע רב על האישים הבולטים במלחמה, מבנה הצבאות ומהלך הקרבות.

בשנת 2011 יצא לאור בהוצאת קינג ספרו השני – "מלחמת העולם השנייה: קרבות המפנה". בספר זה מתוארים מהלכי שלושת קרבות המפנה במלחמה שהתחוללו בשנים 1942–1943: קרב מידווי באוקיינוס השקט, קרב אל-עלמיין במדבר המערבי וקרב סטלינגרד.

בשנת 2017 יצא לאור בהוצאת סטימצקי ספר שירה פרי עטו בשם "אש אהובתי".

בשנת 2018 יצאו לאור שלושה ספרים נוספים בהוצאת סטימצקי - "מנהיגי ציר הרשע", על שלושת הרודנים אדולף היטלר, יוסיף סטלין ובניטו מוסוליני; ו"המהפכנים הגדולים בהיסטוריה": סיפור חייהם ומותם של שלושת המהפכנים ולדימיר לנין, פידל קסטרו וצ'ה גווארה; ו"שואה - הכרוניקה".

בדצמבר 2019 יצא לאור ספרו השביעי "המאה העשרים הכרוניקה".

בדצמבר 2020 יצא לאור ספרו השמיני "שתי מלחמות חמות ואחת קרה".

==קישורים חיצוניים==
* 

* 
* 
* [http://www.text.org.il/index.php?book=1204016 הכרוניקה - עופר ריחני על ספרו הראשון]. באתר "טקסט", ינואר 2012.

קטגוריה:כדורגלני בני יהודה תל אביב
קטגוריה:ישראלים שנולדו ב-1959
אמילקר

אמילקר (בצרפתית "Amilcar") - הייתה חברה צרפתית לייצור כלי-רכב (1921–1939).

בין השנים 1921–1939 ייצרה חברת "אמליקר" כ־26,000 מכוניות. בין השנים 1921–1927 החברה התמקדה בייצור מכוניות ספורט - קבריולה קטנות בסגנון טורפדו, ומשנת 1928 עברה לייצור מכוניות סדאן ומכוניות סלון.

==היסטוריה חברת "אמילקר"==
אמילקר Compound
"אמילקר" הייתה חברה צרפתית לייצור מכוניות. החברה נוסדה בשנת 1921 ופעלה עד שנת 1939.

החברה נוסדה ביולי1921 על ידי האחים Joseph Lamy ו- Emile Akar. שם החברה נגזר משמות השותפים. בשנת 1924 עברה החברה לרובע "סן-דניס" בפריז.

חברת "אמילקר" התמקדה בכלי רכב שמשקלם אינו עולה על 350 ק"ג, בעלי 2 מקומות ישיבה ומנוע בנפח של עד 1,100 סמ"ק.

כלי הרכב הראשון שפיתחה החברה היה ה-אמילקר CC, אשר הוצג בסלון המכוניות של פריז בשנת 1921

בשנת 1928 התחילה חברת "אמילקר" לייצר מכוניות בתצורת סדאן, כדוגמת : אמילקר סוג M.

בשנות השלושים של המאה העשרים השתלטה על חברת "אמילקר" חברת "Sofia" (פרוש: Societe financiere pour l'automobile).

לפני פלישת גרמניה בחודשי מאי-יוני 1940 הסתיים ייצור הרכב של החברה, לאחר מלחמת העולם השנייה הייצור לא חודש.

==מהדגמים שייצרה חברת "אמילקר"==
* אמילקר CC (יוצרו 5,000 יחידות)
* אמילקר C4 (יוצרו 4,950 יחידות)
* אמילקר C6 (יוצרו 50–60 יחידות)
* אמילקר CGS (יוצרו 2,925 יחידות)
* "Amilcar CGS3" (יוצרו 697 יחידות)
* אמילקר CS (יוצרו 1400 יחידות)
* אמילקר CGSS (יוצרו 984 יחידות)
* אמילקר סוג G (יוצרו 2,500 יחידות)
* "Amilcar Type L" (יוצרו 1,500 יחידות)
* אמילקר סוג M (יוצרו 1,174 יחידות)
* Amilcar Type M2 (1930-32) (יוצרו 2,650 יחידות)
* Amilcar Type M3 (1932-35) (יוצרו 2,726 יחידות)
* Amilcar Type M4 (1935) (יוצרו 70 מכוניות)
* אמילקר Compound (יוצרו 841 יחידות)
* אמילקר פגאז (יוצרו 300 יחידות)

== תמונות ==
<gallery mode="packed" heights="110">
קובץ:Amilcar CC or such at Montlhéry.jpg|אמילקר CC
קובץ:Paris - Retromobile 2014 - Amilcar CC biplace sport - 1923 - 001.jpg|אמילקר CC ספורט, שנת 1923
קובץ:Amilcarc42seatersports1923.jpg |אמילקר C4, שנת 1923
קובץ:Gaston réveiller 1100 1933.jpg| אמילקר C6
קובץ:PhC 180 amilcar (16092030198).jpg|אמילקר CGS
קובץ:Amilcar CGSS 003.jpg|אמילקר CGSS
קובץ:Amilcar - B 38 Compound - 1939 (M.A.R.C.).jpg|אמילקר Compound
קובץ:Amilcar Compound (2295517714).jpg| לוגו חברת "Amilcar" על חרטום דגם ה"אמילקר Compound"
קובץ:Mme Roux au Saint Raphael sur une Amilcar Racer web.JPG| אמילקר פגאז קבריולה (דגם G36 Racer)
קובץ:Amilcar - Pégase - 1935 (M.A.R.C.).jpg| אמילקר פגאז, שנת 1935

</gallery>
==לקריאה נוספת==
* [http://www.rustonsroses.com/Amilcar.php דגמי אמילקר] (Amilcar displayed at the Classic Car Museum on display )

==קישורים חיצוניים==

==הערות שוליים==

*
קטגוריה:יצרני רכב צרפתיים
קטגוריה:מכוניות סדאן
אלברט קאלנד

אלברט מ. קאלנד השלישי (באנגלית: Albert M. Calland III; נולד ב-1952) הוא תת-אדמירל בצי האמריקאי בדימוס אשר שימש כמפקד פיקוד הלוחמה המיוחדת של הצי וכסגן מנהל ה-CIA.

==קריירה==
בשנת 1974 השלים קאלנד את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית. ב-1982 התנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. קאלנד שימש במגוון תפקידי מטה ופיקוד בצוותי הקומנדו הימי. בשנים 1992–1995 פיקד על צוות 1 ובשנים 1997–1999 שימש כמפקד צוות 6 (צוות הלוחמה בטרור הנחשב למעולה שבצוותים). ביולי 2000 מונה למפקד המבצעים המיוחדים בפיקוד מרכז של ארצות הברית ומילא תפקיד זה במהלך השלבים הראשונים של מלחמת אפגניסטן. באוגוסט 2002 מונה למפקד פיקוד הלוחמה המיוחדת של הצי ושירת בתפקיד עד מרץ 2004 כאשר במקומו מונה ג'וזף מגווייר. לאחר מכן שימש כסגן מנהל ה-CIA, והיה אמון על התחום הצבאי של מבצעי הסוכנות. בשנת 2006 פרש מן הסוכנות ועבר למרכז הלאומי ללוחמה בטרור שם שימש כסגן מנהל לתכנון מבצעי אסטרטגי. בשנת 2007 פרש לגמלאות.

==קישורים חיצוניים==

* [http://www.navy.mil/navydata/bios/navybio_ret.asp?bioID=65 ביוגרפיה], באתר הצי

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי צוות 6 של אריות הים
קטגוריה:אנשי ה-CIA
קטגוריה:מעוטרי מדליית השירות המצוין של הצי
קטגוריה:בוגרי האקדמיה הימית של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1952
אליפות אירופה בכדורסל נשים 2017

אליפות אירופה בכדורסל נשים 2017, הייתה האליפות האזורית ה-36 שאורגנה על ידי פיב"א אירופה. האליפות נערכה בצ'כיה בין ה-16 ביוני ל-27 ביוני 2017.

ספרד ניצחה באליפות בפעם השלישית בתולדותיה.

==מתכונת האליפות==
בתחרות השתתפו 16 נבחרות. הן חולקו ל-4 בתים. הנבחרת המנצחת מכל בית המשיכו להתמודדות על המדליות בשלב השני. הקבוצות שזכו במקום 2–3 בבית התמודדו על 4 מקומות נוספות ברבע הגמר.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| ספרד
|- bgcolor=silver
| 2|| צרפת
|- bgcolor=cc9966
| 3|| בלגיה
|-
| 4|| יוון
|-
| 5|| טורקיה
|-
| 6|| לטביה
|-
| 7|| איטליה
|-
| 8|| סלובקיה
|-
|9|| רוסיה
|-
|10|| אוקראינה
|-
| 11|| סרביה
|-
| 12|| הונגריה
|-
|13|| צ'כיה
|-
|14|| סלובניה
|-
|15|| בלארוס
|-
|16|| מונטנגרו
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית ז'. המשחקים נערכו בשיטת משחק בית ומשחק חוץ. הנבחרת לא הצליחה לעבור את השלב המוקדם ולא העפילה לתחרות עצמה.

==קישורים חיצוניים==

* 
* [http://www.fiba.basketball/eurobasketwomen/2017 יורובאסקט 2017 באתר פיב"א אירופה]
* [http://archive.fiba.com/pages/eng/fa/event/p/cid//sid/11854/_/2017_FIBA_Eurobasket_Women_Final_Round/index.html אליפות אירופה 2017 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2017
קטגוריה:תחרויות ספורט בצ'כיה
קטגוריה:צ'כיה: ספורט נשים
הרדאר

הרדאר הייתה תוכנית טלוויזיה שבועית בהגשת סיון קליין ואריאל מרגלית ששודרה בערוץ עשר. ב-20 בספטמבר 2018 הופסק שידור התוכנית מסיבות תקציביות.

==רקע לעליית התוכנית==
לקראת פיצול ערוץ 2, ביולי 2017 ירדה מהאוויר התוכנית "ערב טוב" עם גיא פינס בערוץ 10, בעקבות מעברה לקשת. בעקבות כך לא הייתה בערוץ 10 תוכנית העוסקת בבידור היומי ובערוץ הוחלט ליצור תוכנית חדשה שעוסקת ברכילות ובחדשות מעולם הבידור בשם "הרדאר".

==היסטוריה==
התוכנית עלתה לשידור ב-4 בספטמבר 2017. מכיוון שהרצועה בה הייתה משודרת "ערב טוב עם גיא פינס" הייתה כבר של "הכל כלול", הוחלט לשבץ את התוכנית בשעות הלילה. התוכנית שודרה בימים ראשון–חמישי, במשבצת השידור שבין "הצינור" ל"היום שהיה" (שעת השידור איננה קבועה; לרוב בסביבות השעה 22:30). התוכנית התקבלה על ידי מבקרי הטלוויזיה בביקורות מעורבות.

התוכנית זכתה לנתוני רייטינג נמוכים במיוחד ולא הצליחה לשמש כמתחרה לתוכניות שמשודרות איתה באותה רצועה. בפברואר 2018 עברה שעת השידור לשעה מאוחרת, 23:45. ב-28 במרץ 2018 יצאה התוכנית לפגרה של יותר מחודש וחזרה לאוויר ב-10 במאי 2018 במתכונת שבועית.
ב-20 בספטמבר 2018 הופסק שידור התוכנית מסיבות תקציביות. התוכנית האחרונה שודרה ללא ידיעת המנחים והצופים שזאת התוכנית האחרונה.

==קישורים חיצוניים==

* [https://13news.co.il/10news/Haradar הרדאר], באתר החדשות 13
* 
* 

קטגוריה:תוכניות טלוויזיה ישראליות
קטגוריה:תוכניות חדשות בידור ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:תוכניות שצולמו באולפני הרצליה
קטגוריה:סיון קליין
שלישיית קצה השדה

שלישיית קצה השדה הייתה להקת רוק ישראלית שפעלה בשנות ה-70. השלישייה כללה את צבי בומס, ראובן גבירץ וגיא יפה, שלושתם יוצאי להקות צבאיות (להקת הנח"ל ושלישיית פיקוד מרכז).
הוקמה ב-1975 על ידי המפיק והמוזיקאי אשר ביטנסקי, שקיווה שהשלישייה תהיה מעין גרסה ישראלית ללהקת "קרוסבי, סטילס ונאש".

הלהקה הקליטה תקליטון שדרים עם השירים "יש לפעמים רצון לעוף", שאותו כתבה והלחינה השלישייה, ו"ליל אמש", שכתבה והלחינה נעמי שמר (במקור בוצע על ידי להקת השעות הקטנות – שייקה לוי, גבי אקשטיין, מרים גבריאלי ויעל שרז), ובו בומס היה הסולן. לאחר הוצאת התקליטון חלה האטה בפעילות הלהקה, והיא שרה קולות רקע באלבומו השני של מתי כספי, במופע "הזמן הכפרי" של אריק איינשטיין, באלבומה היחיד של להקת תמוז ובהופעותיו של הזמר האמריקאי טים הרדין.

ב-1976 הלהקה חזרה להקליט את אלבומה היחיד, שיצא ב-1977. ארבעה משירי האלבום היו חידושים לשירי ארץ ישראל ("ליל אמש", "ערב בא", "עין גדי" ו"פנס בודד"), והיתר היו שירים שביצירתם היו מעורבים חברי השלישייה. בין השירים הבולטים היו "בקצה השדה" (יהודה עמיחי / ראובן גבירץ), "בין העולמות" (יעל פירסטנברג / גיא יפה) ו"זה לא הים" (לאה גולדברג / גיא יפה וראובן גבירץ), שאותו שרו עם הזמרת ריקי מנור. האלבום נחל כישלון חרוץ וסימן את סוף פעילותה של הלהקה.

ב-2006 יצאה מהדורה חדשה של האלבום, הכוללת את האלבום המקורי בתוספת תקליטור הכולל קטעי בונוס, ובו מופיעים ביצוע ל"שיבולים" ("חד מחרב") של הגבעטרון, ביצוע ל"השמלה הסגולה" של התרנגולים, ביצוע ל"זה לא יכול להיות" בהופעה חיה מ-1976 והשירים "יש לפעמים רצון לעוף" ו"ליל אמש" בגרסת תקליטון השדרים, ששיריו הוקלטו מחדש לאלבום המקורי.

==קישורים חיצוניים==

* [https://web.archive.org/web/20171201031050/http://mooma.mako.co.il/artist.asp?ArtistID=10209 שלישיית קצה השדה] באתר MOOMA
* 
* 

== הערות שוליים ==

קצה השדה
קצה השדה
קצה השדה
הוריקן אירמה

הוריקן אירמה הוא השם שניתן לסופה טרופית רבת עצמה שהתפתחה מעל האוקיינוס האטלנטי ב-30 באוגוסט 2017 והפכה בתחילת ספטמבר להוריקן בקטגוריה 5, הקטגוריה הגבוהה ביותר בסולם ספיר-סימפסון. ההוריקן פגע באיי ליווארד, פוארטו ריקו, סנט מארטן, סן מרטן, סן ברתלמי, אנגווילה, איי הבתולה, אנטיגואה וברבודה, הרפובליקה הדומיניקנית, האיטי, קובה ופלורידה, ג'ורג'יה, קרוליינה הדרומית והצפונית. ההוריקן הפך להוריקן החזק ביותר שנמדד אי פעם באוקיינוס האטלנטי מבחינת משבי הרוח, אך לא מבחינת לחץ ברומטרי נמוך, והרוחות בו היו חזקות אף מעבר להוריקן וילמה שבעונת ההוריקנים האטלנטית 2005, עם רוחות יציבות של 297 קמ"ש. כהוריקן כף ורדה דובקין טיפוסי, אירמה התפתחה כסופה טרופית ב-30 באוגוסט באזור כף ורדה והסתיימה בקרוליינה הצפונית ב-12 בספטמבר. היא הסופה התשיעית וההוריקן הרביעי שקיבל שם בעונת ההוריקנים האטלנטית של שנת 2017. לפניו היה הוריקן הארווי.

נזקי ההוריקן נאמדו בכ-62 מיליארד דולר, הרביעי בהיסטוריה, אחרי הוריקן קתרינה ($108 מיליארד), הוריקן סנדי ($75 מיליארד) והוריקן הארווי ($70 מיליארד). הסופה גרמה לעשרות הרוגים באיים הקאריבים ובארצות הברית.

לאור הנזק שהסופה עשתה, הוחלט באפריל 2018 שלא ישתמשו יותר בשם "אירמה" לתיאור הוריקנים נוספים.

==קישורים חיצוניים==

* 
* 
* 

== הערות שוליים ==

אירמה
עונת 2001/2002 בליגה האדריאטית

עונת 2001/2002 בליגה האדריאטית הייתה העונה הראשונה של תחרות לקבוצות כדורסל שהוקמה על ידי קבוצות ממדינות שהוקמו לאחר מלחמות יוגוסלביה (סלובניה - 4 קבוצות, קרואטיה - 4 קבוצות, בוסניה והרצגובינה - 3 קבוצות, סרביה ומונטנגרו - קבוצה בודדת).

המשחק הראשון התקיים ב-29 בספטמבר 2001 ותחרות הסתיימה ב-24 במרץ 2002. בתחרות השתתפו 12 קבוצות. 

התחרות כללה העונה הסדירה (22 סיבובים) ושלב הפיינל פור.

בתום העונה זכתה אולימפיה הסלובנית באליפות הליגה, לאחר ניצחון בגמר הפיינל פור על קרקה נובו מסטו הסלובנית בתוצאה 73-59.

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1. || יוניון אולימפיה
| 22 || 20 || 2 || 1898 || 1505 || 393 || 42
|- style="background:#dfd;"
| 2. || קרקה נובו מסטו
| 22 || 16 || 6 || 1962 || 1828 || 204 || 38
|- style="background:#dfd;"
| 3. || ציבונה
| 22 || 16 || 6 || 1897 || 1703 || 194 || 38
|- style="background:#dfd;"
| 4. || פיבוווארנה ליאשקו
| 22 || 15 || 7 || 1848 || 1744 || 104 || 37
|- style="background:#fdd;"
| 5. || סלובודה טוזלה 
| 22 || 12 || 10 || 1645 || 1677 ||32- || 34
|-
| 6. || שירוקי
| 22 || 12 || 10 || 1805 || 1741 || 64 || 34
|-
| 7. || זאדאר
| 22 || 12 || 10 || 1811 || 1814 ||3-|| 34
|-
| 8. || ספליט
| 22 || 10 || 12 || 1774 || 1830 ||56-|| 32
|- style="background:#fdd;"
| 9. || בודוצ'נוסט פודגוריצה
| 22 || 9 || 13 || 1666 || 1758 ||92-|| 31
|- style="background:#fdd;"
| 10. || טריגלאב
| 22 || 5 || 17 || 1746 || 1950 ||204-|| 27
|- style="background:#fdd;"
| 11. || גאופלין
| 22 || 3 || 19 || 1689 || 1890 ||201-|| 25
|-
| 12. || בוסנה
| 22 || 2 || 20 || 1443 || 1814 ||371-|| 24
|}

==פיינל פור==

==קישורים חיצוניים==
* [https://web.archive.org/web/20041113033606/http://sport.hrt.hr/htvsport/kosarka/jadranskaliga0102.html תיאור מפורט של העונה]

קטגוריה:תחרויות כדורסל ב-2001
קטגוריה:תחרויות כדורסל ב-2002
קטגוריה:עונות בליגה האדריאטית
P5+1

הכינוי P5+1 (בפי מדינות אירופה גם E3+3) מתייחס לחמש חברות הקבע של מועצת הביטחון של האו"ם (P5): ארצות הברית, בריטניה, סין, צרפת ורוסיה, ובנוסף גרמניה. זוהי קבוצה של שש מעצמות עולמיות שהצטרפו למאמצים הדיפלומטיים בנוגע לתוכנית הגרעין האיראנית.

==היסטוריה==
ביוני 2006 הצטרפו סין, רוסיה וארצות הברית לשלוש מדינות האיחוד האירופי שניהלו את המשא ומתן מול איראן החל משנת 2003, על מנת לנסות להציע הצעה נוספת במשא ומתן עקיף עם איראן.

עד אז אימצה מועצת הביטחון של האו"ם שש החלטות בתגובה לתוכנית הגרעין האיראנית. כשההחלטה הראשונה, התקבלה ביולי 2006 ודרשה מאיראן להפסיק את פעילות העשרת והפקת האורניום. שלוש השנים לאחר מכן התקבלו שלוש החלטות נוספות, שהטילו סנקציות הדרגתיות על ארגונים ויחידים איראנים, שנחשדו בהיותם מעורבים בתוכנית הגרעין והטילים האיראנים.

===תפקידה של גרמניה===
גרמניה היא שותפה עיקרית בסחר עם איראן, גרמה להפחתה במקומות התעסוקה באיראן לאיראנים, להגדלה בייבוא לאיראן והפחתה בייצוא מאיראן. תוכנית הגרעין האיראנית תלויה בעיקר במוצרים ובשירותים גרמניים. לדוגמה, אלפי צנטריפוגות המשמשים להעשרת אורניום נשלטים על ידי חומרת אוטומציה רב תכליתית ותוכנה ("Simatic WinCC Step7") של חברת סימנס.

לגרמניה נתח שוק גדול בכלכלה האיראנית וחברות גרמניות רבות פועלות בתחומיה ומפיקות רווח נאה, כמו: BASF, משפחת קרופ, סימנס, מרצדס-בנץ, פולקסווגן, מאן. בשנת 2015 גרמניה הרוויחה 5.67 מיליארד דולר (14.4%) בשוק הייצוא לאיראן.

בשנת 2008 גדל היצוא הגרמני לאיראן ב-8.9% והגיע ל-84.7% מסך הסחר הכולל בין שתי המדינות. נפח הסחר הכולל עד סוף ספטמבר 2008 היה 3.23 מיליארד אירו, לעומת 2.98 מיליארד יורו בשנת 2007. ערך הסחר בין גרמניה לאיראן עלה מ-4.3 מיליארד אירו בשנת 2009 לכמעט 4.7 מיליארד יורו ב-2010. איגוד לשכות התעשייה והמסחר הגרמני העריך כי סנקציות כלכליות על איראן עשויות לבטל 10,000 משרות לגרמנים ולהשפיע לרעה על הצמיחה הכלכלית של גרמניה. כשהדבר יפגע בעיקר בחברות גרמניות בינוניות, שתלויות במידה רבה בסחר עם איראן, שיש להן פחות אינטרסים עסקיים בארצות הברית, ולכן הן פחות נוטות ללחצים פוליטיים מצד ארצות הברית..

==ראו גם==
* BRICS
* הסכם המעצמות על תוכנית הגרעין האיראנית
* תוכנית הגרעין האיראנית

==הערות שוליים==

קטגוריה:הסכם הגרעין עם איראן
קטגוריה:איראן: יחסי חוץ
פטאטס בראבאס

פטאטס בראבאס (בספרדית: Patatas bravas) הוא מאכל שמקורו בספרד, המוגש לעיתים קרובות כטאפס בברים. המרכיב העיקרי הוא בדרך כלל תפוחי אדמה שנחתכו לחתיכות בגודל של כ-2 ס"מ, ולאחר מכן מטוגן בשמן ומוגש חם עם רוטב כגון רוטב עגבניות פיקנטי או איולי. מנה זו מוגשת בדרך כלל במסעדות ובברים ברחבי ספרד.

==הכנה==
תחילה, תפוחי האדמה מבושלים במים מומלחים במשך כמה דקות כדי לרכך אותם. לאחר מכן הם מיובשים ועוברים טיגון בשמן עמוק.

הכנת הרוטב הנלווה משתנה מעיר לעיר. בבורגוס, הרוטב מבוסס על עגבניות, והוא כולל חומץ, פלפל אדום, וכן מגוון של תבלינים. רוטב זה גם מלווה מנה נוספת מהמטבח הספרדי - פטאטס איולי, סוג של תפוח אדמה מטוגן המוכן באופן מסורתי עם שמן זית ושום.

בולנסיה וקטלוניה, תפוחי האדמה מוגשים ברוטב משמן זית, פלפל אדום, פפריקה, צ'ילי וחומץ. באזורים אלה, המנה מוגשת באופן מסורתי לצד איולי.

==צריכה==
פטאטס בראבאס מוגשים בברים במנות של כרבע ק"ג תפוחי אדמה כל אחד. לעיתים קרובות, המנה מוגשת כטאפס.

לעיתים קרובות, ניתן להזמין מנה זו עם תוספות. בין התוספות הפופולריות: צ'וריסו, צ'יסטורה, עוף אפוי ודגים מטוגנים. וריאציה פופולרית נוספת היא Tortilla brava: חביתה ספרדית עם רוטב חריף.

אותו רוטב משמש לפעמים גם למנת מולים. מנה זו ידועה בשם Mejillones en salsa brava.

==ראו גם==
* טוגנים
* חטיף תפוחי אדמה

==קישורים חיצוניים==

קטגוריה:המטבח הספרדי
קטגוריה:טיגון עמוק
קטגוריה:מאכלי תפוח אדמה
קטגוריה:מאכלים לאומיים
הר מלבורן

הר מלבורן (באנגלית: Mount Melbourne) הוא הר געש שכבתי (stratovolcano), היוצר את בליטת החוף בין מפרץ ווד ומפרץ טרה נובה, בארץ ויקטוריה באנטארקטיקה. את ההר גילה בשנת 1841 ג'יימס קלארק רוס, שקרא לו על שם לורד מלבורן, ראש הממשלה של בריטניה בתקופת תכנון המשלחת.

== תיאור ==
מפה טופוגרפית של הר מלבורן (קנה מידה 1:250,000) מן הסקר הגאוגרפי של ארצות הברית USGS
הר מלבורן הוא הר געש פעיל ואינו מבותר בקרחונים. הרבה חרוטים צעירים מנקדים את צלעות ההר וייתכן שהר הגעש התפרץ לא מכבר, במאה ה-18 או ה-19. פעילות פומארולית (התפרצות אדים לוהטים) קיימת בשוליו הדרומיים של לוע הפסגה ולאורך הקו הצפון-צפון-מזרחי - דרום-דרום-מערבי המבתר את אזור הפסגה.

== אזור אנטארקטי מוגן במיוחד ==
אזור בן 6 קמ"ר על פסגת ההר, הכולל את תוואי הנוף הידוע בשם רכס קריפטוגם, מוכר לפי חוקי הברית האנטארקטית כאזור אנטארקטי מוגן במיוחד (ASPA) מס' 118, משום שיש בו סוגי עפר מחוממים גאותרמית, המכילים קהילה ביולוגית מגוונת ויחידה במינה. אזורי הקרקע החמים ביותר נוצרים הודות לפליטת אדי חום ומקיימים חלקות טחב, טחבי כבד ואצה כמו גם זן של חד-תאיים. האתר מקיף את כל השטח שמעל מתאר ה-2200 מ' המקיף את הלוע העיקרי.

== קישורים חיצוניים ==

* [http://www.peakbagger.com/peak.aspx?pid=13027 "Mount Melbourne, Antarctica" on Peakbagger]

==הערות שוליים==

קטגוריה:ערכים שבהם תבנית בריטניקה אינה מתאימה
מלבורן
מלבורן
ז'אן סילבן באבין

ז'אן סילבן קלוד באבין (בצרפתית: Jean Sylvain Babin; נולד ב-14 באוקטובר 1986) הוא כדורגלן צרפתי המשחק בריאל אווילס בעמדת הבלם.

==קריירת מועדונים==
באבין התחיל את הקריירה שלו בשאטורו. ב-30 באוגוסט 2007 הושאל למרטיג עד לסיום העונה.

ב-14 ביולי 2008 חתם בלוסנה מהליגה השלישית בספרד.

ב-2 באוגוסט 2010 חתם באלקורקון מהליגה השנייה. ב-29 באוגוסט 2010 באבין ערך את הופעת הבכורה שלו בקבוצה בתיקו 1-1 נגד אלבסטה. ב-22 באוקטובר 2011 הבקיע את שערו הראשון בקבוצה בניצחון 1-2 נגד רקראטיבו ולבה.

ב-9 ביוני 2014 חתם לארבע שנים בגרנאדה מליגת העל הספרדית. ב-23 באוגוסט 2014 ערך את הופעת הבכורה שלו בליגה הבכירה בספרד בניצחון 1-2 נגד דפורטיבו לה קורוניה.

ב-4 באוגוסט 2016 חתם בספורטינג חיחון. ב-1 בספטמבר 2017 הושאל למכבי תל אביב לעונה אחת. בסיום העונה חזר לקבוצתו.

==קריירה בינלאומית==
באבין ערך את הופעת הבכורה שלו בנבחרת מרטיניק ב-7 ביולי 2013 בניצחון 0-1 נגד במסגרת גביע הזהב 2013. ב-1 ביוני 2016 באבין הבקיע את שער הבכורה שלו בנבחרת בניצחון 0-2 נגד במסגרת מוקדמות גביע הקריביים 2017.

==קישורים חיצוניים==

==הערות שוליים==

קטגוריה:כדורגלנים מרטיניקים
קטגוריה:כדורגלנים צרפתים
קטגוריה:בלמי כדורגל מרטיניקים
קטגוריה:בלמי כדורגל צרפתים
קטגוריה:כדורגלני שאטורו
קטגוריה:כדורגלני מרטיג
קטגוריה:כדורגלני אלקורקון
קטגוריה:כדורגלני גרנדה
קטגוריה:כדורגלני ספורטינג חיחון
קטגוריה:כדורגלני מכבי תל אביב
קטגוריה:כדורגלני נבחרת מרטיניק
קטגוריה:ספורטאים צרפתים בספרד
קטגוריה:ספורטאים צרפתים בישראל
קטגוריה:ספורטאים זרים בספרד
קטגוריה:ספורטאים מרטיניקים בישראל
קטגוריה:כדורגלנים זרים בישראל
קטגוריה:כדורגלני גביע הזהב 2013
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:צרפתים ממוצא מרטיניקי
קטגוריה:צרפתים שנולדו ב-1986
קטגוריה:מרטיניקים שנולדו ב-1986
דב בעריש מאושפיצין

רבי דב בעריש פרומר מאושפיצין (? – כ' בכסלו ה'תקצ"ח, 18 בדצמבר 1837) היה רב ואדמו"ר חסידי בעיירה אושוויינצ'ים (אושוויץ) שבמערב גליציה. מתלמידי החוזה מלובלין.

==ביוגרפיה==
נולד בעיירה קשאנוב לאביו משה ואמו הענדל. למד תלמוד והלכה אצל ר' שלמה בוכנר מקשאנוב, ותורת הנסתר מפי החוזה מלובלין. סופר עליו, כי למד מהחוזה מלובלין את מידת "התפשטות הגשמיות", הנחשבת בחסידות לדרגה רוחנית גבוהה במיוחד. היה תלמידו החשוב ביותר של ר' שלמה מקשאנוב, שהעיד עליו כי "כל מה שהיה לי, וכל מה שרכשתי אצל רבותי השקעתי בו, והוא קיבל וספג הכל ועוד הוסיף על כך". עוד אמר עליו רבו: "אם חלילה ידונו אותי בבית דין של מעלה לגיהנום, מובטחני שיהודי קטן זה, תלמידי החביב ר' בעריש, יוציאני משם ויכניסני לגן עדן". בשנת 1828 בקירוב עבר לאושפיצין בעקבות הזמנתו של אחד מעשירי העיירה, ר' נטע טיברג, להיות המלמד של בנו. פעם התארח בעיירה רבי עקיבא איגר ודב בעריש היה היחיד שידע להשיב על קושייתו, ומאז התיידד עמו.

על אף שרבותיו הכירו בגדולתו, דב בעריש עשה הכל כדי להימנע מפרסום ואף השביע את תלמידיו שלא ידברו בשבחו. האדמו"ר אריה לייב ליפשיץ, מייסד חסידות וישניצא, אמר, כי ר' בעריש ביקש להישאר צדיק נסתר: "ותפילתו תמיד שיישאר בין הצדיקים הנסתרים, וביקש מה' שלא יגלו אותו לשום צדיק בעולם, ובאמת צדיקי דורנו אינם יודעים עליו כלל." ואולם הוא עצמו הכיר בגדולתו של דב בעריש ואמר עליו: "אני הכרתי ארבע מאות צדיקים, וצדיק כמוהו לא ראיתי, גדול הדור שאין כמוהו, ואף על פי כן הוא עניו גדול שאין כמוהו". האדמו"ר משה מלעלוב אף השווה את מעלתו הרוחנית לזו של החוזה מלובלין עצמו.

תלמידיו ראו בו לא רק מורה הלכה ומדריך רוחני, אלא גם בעל מופת. בספר "שלושה עדרי צאן", שיצא לאור לאחר מותו, תיאר תלמידו, רבי מנחם מנלי סופר, אירועים שונים בהם הצליח דב בעריש לרפא חולים שהרופאים נואשו מהצילם, בהם גם רופא אפיקורוס, שבזכות מקרה זה החליט לחזור בתשובה.

לאחר שהוכרה גדולתו נודע דב בעריש כ"צדיק מאושפיצין" ואף הסכים לשמש כראש הקהילה, אולם אישור הממשלה התעכב והגיע רק לאחר פטירתו. אף על פי כן, בני העיר הוסיפו על מצבתו את התואר אב בית דין.

==אמרותיו==

==ספריו==
* דברי צדיקים - חידושים על התורה, נכתבו מפיו על ידי תלמידיו, זולקובה, תקפ"ו (1826)

==צאצאיו==
* הרב אריה צבי פרומר (הרב מקוז'יגלוב), שעמד בראש ישיבת סוכטשוב וישיבת חכמי לובלין.
* דב פרומר, פעיל ציבור, איש עסקים ונדבן, ממייסדי קריית שמואל.

==קישורים חיצוניים==
* [http://www.hebrewbooks.org/pdfpager.aspx?req=23811&pgnum=1 דברי צדיקים] באתר HebrewBooks
* הספר [https://ditironen.files.wordpress.com/2014/05/d794d7a1d7a4d7a8-d7a9d79cd795d7a9d794-d7a2d793d7a8d799-d7a6d790d79f.pdf שלושה עדרי צאן]
* [https://www.youtube.com/watch?v=pXxtDYAt7Ic חצק'לה לכבוד שבת] - הרב שלמה קרליבך שר ומספר על פי סיפור מאת ר' דב בעריש מאושפיצי על רבו ר' שלמה מקשאנוב, באתר יוטיוב
* 

==הערות שוליים==

קטגוריה:אדמו"רים
קטגוריה:רבנים גליציאנים
קטגוריה:מחברי ספרי חידושים על התורה
קטגוריה:רבנים חסידים
קטגוריה:תלמידי החוזה מלובלין
צבי בן-צבי (פרמקולוג)

צבי בן-צבי (3 ביולי 1940 - 4 באוגוסט 2017) היה פרופסור לפרמקולוגיה באוניברסיטת בן-גוריון בנגב, מייסד ומנהל בית הספר לרוקחות באוניברסיטה. היה שותף לגילוי החומר הפעיל בקנאביס, ה-THC, עסק במחקר ולימד למעלה משלושים שנה בבית הספר לרפואה, ניהל את המחלקה לפרמקולוגיה קלינית בשנות ה-90 וזכה ב"אות המופת" מטעם ארגון הרוקחות בישראל לשנת 2012.

== קורות חיים ==
צבי בן-צבי נולד וגדל בחיפה למשפחת עולים מבולגריה. אביו, שעבד בנמל חיפה, עלה לישראל בשנת 1932 כחבר במשלחת בולגריה למכביה הראשונה.

בין השנים 1958 ל-1963 למד בן-צבי רוקחות באוניברסיטה העברית בירושלים, כעתודאי. עם סיום לימודיו שירת בצה"ל כרוקח בבית המרקחת הצבאי בבית החולים רמב"ם. בשנת 1966 נישא לדליה והחל את לימודי הדוקטורט באוניברסיטה העברית בירושלים בהדרכתו של פרופ' רפאל משולם. עבודת הדוקטורט שלו עסקה בקשר בין מבנה ופעילות ה-THC - המרכיב הפסיכואקטיבי העיקרי בצמח הקנאביס.

ב-1972 נסע לארצות הברית לפוסט-דוקטורט במסצ'וסטס ובצפון קרוליינה וחזר בשנת 1975 כחבר סגל במחלקה לפרמקולוגיה קלינית, ולימד פרמקולוגיה בבית-הספר לרפואה שנפתח באוניברסיטת בן-גוריון.

בנובמבר 2001 ייסד וניהל את בית הספר לרוקחות באוניברסיטת בן-גוריון.

== חייו האישיים ==
בן-צבי התגורר בעומר, היה נשוי, אב לשלושה בנים. הוא נפטר ב-2017, בגיל 77.

== קישורים חיצוניים ==
* [http://fohs.bgu.ac.il/research/PersonalWebSite1main.aspx?id=MVVeeMs פרופ' צבי בן-צבי], באתר אוניברסיטת בן-גוריון בנגב, 

==הערות שוליים ==

קטגוריה:פרמקולוגים ישראלים
קטגוריה:סגל אוניברסיטת בן-גוריון בנגב: מדעי הבריאות
קטגוריה:בעלי תואר דוקטור מהאוניברסיטה העברית בירושלים
קטגוריה:עומר: אישים
קטגוריה:ישראלים שנולדו ב-1940
קטגוריה:ישראלים שנפטרו ב-2017